钦定古今图书集成/明伦汇编/闺媛典/第266卷 > 简文妾李氏〈女元附〉
## 钦定古今图书集成/明伦汇编/闺媛典/第266卷 > 简文妾李氏〈女元附〉

按《广西通志》：李氏，马平人，简文妾。文有女曰元，赘陶
君智为婿。文为福建布政使经历，女及婿皆随之官。
未几，文与妻邵皆殁，李与元皆携子扶丧归，道经永
福深定滩，遇贼，君智御之不胜，堕水死。李出所有服
饰与贼，曰：“此外惟身一死可表，但乞存两幼子足矣。”
语毕投水，贼亦嗟惋以去。李附岸得不死，收君智尸，
并载归。抚养二孤，元亦相依不他适。后李子辅成进
士，弼举于乡，